**Дәріс 13. Ғаламдық ақпараттық кеңістік. Ғаламданудың тұжырымдамалық картасы**

Негізгі ұғымдар мен түсініктер:

1. Ақпараттық кеңістік, ақпараттық экономика;
2. Ақпараттық қоғам тұжырымдамасы;
3. Жаһанданудың тұжырымдамалық картасы;

Ақпараттық кеңістіктің басты ресурсы ақпарат болып табылады, дәл осы ақпаратқа ие болу негізінде әр түрлі процестер және құбылыстар туралы кез келген қызметті тиімді және оңтайлы құруға болады. Ақпараттық кеңістік қалыптастырудың немесе ақпараттық қоғам құрудың негізгі белгілері компьютерлердің болуы, компьютерлік желілерді және сондай-ақ күнделікті қызметте ақпараттық және коммуникациялық технологияны пайдаланатын, ақпараттық салада қамтылған халықтың санын дамыту деңгейі болып табылады.

Жалпы, ақпараттық қоғам тұжырымдамасы [З. Бжезинский](https://kk.wikipedia.org/wiki/%D0%91%D0%B6%D0%B5%D0%B7%D0%B8%D0%BD%D1%81%D0%BA%D0%B8%D0%B9_%D0%97%D0%B1%D0%B8%D0%B3%D0%BD%D0%B5%D0%B2), [Д. Белл](https://kk.wikipedia.org/wiki/%D0%94%D0%B0%D0%BD%D0%B8%D0%B5%D0%BB%D1%8C_%D0%91%D0%B5%D0%BB%D0%BB), [А. Тоффлер](https://kk.wikipedia.org/w/index.php?title=%D0%90%D0%BB%D0%B2%D0%B8%D0%BD_%D0%A2%D0%BE%D1%84%D1%84%D0%BB%D0%B5%D1%80&action=edit&redlink=1) негізін қалаған постиндустриалды қоғамның бір түрі болып табылады. «Ақпараттық қоғам» ұғымынан басқа әртүрлі авторлар әркелкі атаулар қолданады: *«ағартылған қоғам»* (К. Флекснер), *«қатер қоғамы»* (У. Бек), *«посткапиталистік қоғам»* (П. Друккер), *«ашық қоғам»* (Дж. Сорос).

XX ғасырдың 70-80-ші жылдарында болашақты супериндустриалды, технотронды, кибернетикалық, ақпараттық қоғамдар шеңберінде қарастырған бірнеше тұжырымдама пайда болды. Оларға мынадай екі алғышарт тән: 1) қоғамның негізгі факторларының бірі ретінде ақпараттық техника аталады, соның арқасында "ақпараттық қоғам" ұғымы біртіндеп басқаларды ығыстырады; 2) ақпараттық қоғамды техносфераның, қоғамның тарихи, мәдени және әлеуметтік-экономикалық дамуының ерекше кезеңі ретінде қарастырады.

Тоффлердің пікірінше, ақпараттық қоғамға тән ең басты белгілер мыналар:

* [экономикалық](https://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0) және [әлеуметтік](https://kk.wikipedia.org/wiki/%D3%98%D0%BB%D0%B5%D1%83%D0%BC%D0%B5%D1%82%22%20%5Co%20%22%D3%98%D0%BB%D0%B5%D1%83%D0%BC%D0%B5%D1%82) өмірдің барлық қырын бұқаралық және стандарттық сипаттардан арылту;
* қоғамда болып жатқан өзгерістердің қарқындылығы, [инновациялардың](https://kk.wikipedia.org/wiki/%D0%98%D0%BD%D0%BD%D0%BE%D0%B2%D0%B0%D1%86%D0%B8%D1%8F) жоғары деңгейлілігі.

Қалыптасып келе жатқан ғаламдық ақпараттық қоғамда ақпараттың рөлі мен мәні артып отыр. Ақпараттық технологиялардың төңкерістік іс-әрекеттері ақпараттық қоғамда таптарды әлеуметтік жіктелмеген "ақпараттық қауымдастықтармен" алмастыруға алып келеді (Е. Масуда). Тоффлер дәстүрлі епетейсіз корпорацияларға "шағын" экономикалық қалыптарды - үйдегі жеке индивидуалды қызметті, "электронды коттеджді" қарсы қояды. Олар ақпараттық қоғамның инфо, техно және адам тұрмысының басқа да салаларының жалпы құрылымына енгізілген. Теледидар, компьютер қызметі және энергетика синтезі негізінде "Ғаламдық электрондық өркениет" жобасы - «телекомпьютерэнергетика» жасалуда (Дж. Пелтон). "Компьютерлік төңкеріс" біртіндеп дәстүрлі баспаны "электрондық кітаптармен" алмастыруда, идеологияны өзгертіп, жұмыссыздықты, бос уақытын қызықты өткізуге айналдыруда (X. Эванс). Әлеуметтік және саяси өзгерістер ақпараттық қоғам теориясында "микроэлектронды төңкерістің" тікелей нәтижесі ретінде қарастырылады. Демократияны дамыту болашағы ақпараттық техниканы таратумен байланыстырылады. Тоффлер және Дж. Мартин оның басты рөлін азаматтар мен үкіметті тікелей байланыстыратын, шешім қабылдауда олардың пікірін есепке алатын телекоммуникациялық "кабельдік желіден" көреді. Ақпараттық қоғам тұжырымдамасы технологиялық детерминизмнің әлсіздігін, қоғамды компьютерлендірудің жағымсыз қырларын алға тартқан гуманистік бағытты ұстанатын философтар мен ғалымдардың тарапынан сынға ұшырады.

Ақпараттық индустрия қазіргі дүниедегі жаңа шаруашылық саласы болып табылады. Бұл сала ҒТР заманының екінші кезеңінде пайда болғанына қарамастан, әлі жетілдіріліп, даму үстінде. Ақпарат экономика саласындағы дәстүрлі ресурстармен (еңбек, материалдық және қаржылық) қатар, жаңа ресурс түріне айналды. Бірақ бұл аталғандармен салыстырғанда, ақпараттың ресурс ретінде өзіндік *айырмашылықтары* мен *артықшылықтары* бар:

* ақпарат сарқылмайтын ресурс болып табылады; керісінше, уақыт өткен сайын оның көлемі де артып отырады;
* ақпарат азайып немесе таусылып қалмайды; ақпаратты бір мезгілде көптеген тұтынушы пайдалана алады;
* ақпаратты «жасау» оны көшіріп немесе таратуға қарағанда анағұрлым қымбат болады; осы себепті дайын ақпаратты заңды жолмен ғана емес, аз шығын жұмсап, заңсыз түрде қолданғысы келетіндер саны да күрт артады;
* ақпаратқа сұраныс ұдайы болады; ол басқа ресурстарға сұраныс тәрізді құлдырауға ұшырамайды;
* ақпарат ресурс болғанымен, технология немесе құрал-жабдық тәрізді ескіруге ұшырайды, бұл бірнеше сағат немесе тәулік ішінде жаңа ақпараттың пайда болуына байланысты болуы мүмкін.

Ақпараттық экономика дүние жүзінің неғұрлым күшті дамыған елдерінде шоғырланған. Ғылым мен қазіргі заманғы өндірістің табиғи “үйлесуі” түрінде болатын ақпараттық экономиканың сипаты ғана емес, **аумақтық ұйымдасуы** да өзгеріп жатыр. Ең танымал орталықтардың көпшілігі дәстүрлі өнеркәсіп ареалдарынан және ірі қала агломерацияларынан тыс орналасқан. Орналасудың бұл жаңа сипатына ең алдымен жаңа экономикаға қойылатын қатаң экологиялық талаптар себепші болады.

Қазіргі заманғы экономиканың жаңа орталықтары ірі қалалардан тыс пайда болғанымен де, салыстырмалы түрде оларға жақын орналасады. Олардың білім мен ғылым орталықтарына, яғни бір-бірімен тығыз байланысып, бірыңғай ғылыми бағдарламалар бойынша жұмыс істейтін институттар, университеттер, ғылыми-зерттеу мекемелерге жақын орналасуының маңызын айтып түсіндірудің қажеті де жоқ.

Ақпараттық инфрақұрылымсыз қазіргі заманғы ғылыми зерттеулердің “тамырын басып отыру”, экономикалық өмірден хабардар болып отыру мүмкін емес. Сенімді байланыс құралдарының өзі жаңа экономикалық орталықтарға шығатын жақсы көлік қатынасының маңызын жоймақ емес. “Уақыт-ақша”, сондықтан ең алдымен көлік жолдары жасалынады. Жақын маңда халықаралық әуежай, жүрдек (міндетті түрде жүрдек) темір жол бекеті және даңғыл тас жолдар болуы қажет.

Жұмыс істеу және демалу үшін қолайлы қоршаған орта қажет, қазіргі заманғы электрондық өндіріс те экологиялық таза жағдайды қажет етеді.

Қазіргі заманғы ақпараттық экономика негізінен ғылыми-техникалық орталықтардың үш типінің аумағында шоғырланған, олар: **технопарктер, ғылым қалалары** және **технополистер.** Технопарктердің (дүние жүзінде 90-жылдардың басында олардың саны 250 болды) көпшілігі тәжірибелік-өндірістік бағытта болады, яғни олардың өзіндік келбеті эксперименттік, аз сериялы өндіріспен анықталады. Технопарктер Батыс Еуропада күшті дамыған, мұнда олар өнеркәсіпті жаңартуда үлкен роль атқарады. Дүние жүзінде ғылым қалалары біршама көп, олардың ең атақтылары: АҚШ-тағы Рейли, Жапониядағы Цукуба, Франциядағы Иль-де-Франс, Ресейдегі Дубна, Зеленоград.

Технополистер – жапондардың ойлап тапқан жаңалығы. Бұл елде технополистерді ұйымдастыру және олардың жұмыс істеу барысына қатысты тұжырымдама жасалған. Жапонияда жиырма шақты технополис салу жоспарланған, олардың әрқайсысының құны 1-3 млрд доллар болмақшы. Жапондық технополистер тұжырымдамасы “үш китке” негізделеді. Біріншіден, технополис “бау-бақшалы қала” түрінде болуы қажет, яғни экологиялық жағдайы жақсы, тұрғындары үшін өте қолайлы болуы шарт. Жапондардың өз сөзімен айтқанда, “…мәдени және рекреациялық әлеуетке ие, тіршілік үшін қолайлы аудандар”.

Екіншіден, технополис нағыз “жаңа технологиялар патшалығына” айналуы қажет. Үшіншіден, тәуекелге дайын қаржы болуы керек. Технополистердің даму бағыты – жоғары технологиялық деңгейдегі аймақтық орталықтардың торабын дамыту негізінде жаңа қызмет саласына өту бағыты, осы арқылы бүкіл шаруашылықты ақыл-ой жетістіктерімен байыту бағыты.

Қазіргі дүниедегі ақпараттың маңызын соңғы жылдары жиі айтылатын «ақпаратты иеленгендер әлемді иеленеді» деген қанатты сөз дәлелдеп тұр. Ақпарат индустриясының экономиканың барлық салаларына, әлеуметтік өмірге тікелей қатысы бар. экономика саласы ретінде ақпараттық индустрияның басқа салалармен де *ұқсастықтары* бар.

Ол экономиканың ең алдыңғы қатарлы, аса күрделі, қымбат бағалы электрондық жабдықтармен жасақталған саласы болып табылады. Соған қарамастан, құрал-жабдық пен технология да заман талаптарына сай ұдайы жетілдіріп, ауыстырып отыруды қажет етеді. Осы тұрғыдан алғанда, бұл сала өнеркәсіп өндірісіне (екінші сектор) ұқсас болады.

Ақпараттық индустрия ақпаратты басқа салаларға тарату арқылы қызмет көрсету функциясын атқарады. Ақпарат тарату қызметі ақылы немесе ақысыз болуы мүмкін, ол экономиканың басқа салаларын немесе тіпті жеке адамдарды алуан түрлі ақпаратпен қамтамасыз етеді. Оның қызмет көрсету саласына (үшінші сектор) ұқсастығы осыдан көрінеді.

Ақпараттық индустрия жоғары технологиялар қолданылатын сала болғандықтан, ғылыммен (төртінші сектор) тікелей байланыста дамиды. Сондықтан ақпараттық индустрия арқылы ғылымның қолданбалы салалары дамуда. Әсіресе ғылым қалалары мен технологиялық парктердің ақпараттық индустрия үшін аса қажет бағдарламалық шешімдерді жасаудағы маңызы зор. Ал ақпараттық индустрия өз кезегінде телекоммуникация саласының көмегі арқылы бүкіл экономика мен күнделікті тұрмысқа қажет ақпаратты таратады.

Сонымен, ақпараттық индустрия адам әрекетінің екінші, үшінші және төртінші секторларының ерекшеліктерін біріктіре отырып, олардың ақпаратты алу, сақтау, өңдеу, таратуға қатысты қызметтерін үйлестіреді. Осындай әртүрлі салалардың өзара тығыз байланысуының өзі ҒТР заманының жаңа сатысындағы басты ерекшелік болып табылады.

Ақпараттық индустрияның басты құрылымдық негізін *деректер базасы* (ДБ) құрайды. Деректер базасын жасаушылар мен ақпараттық индустрия өнімдерін тұтынушылар мәліметтерді сақтау мен таратудың, өңдеудің алуан түрлі құралдары мен әдістерін пайдаланады. Сол себепті бұл саладағы құралдар мен жабдықтар да ұдайы жетілдіріледі. Мысалы, осыдан 5-6 жыл бұрын ғана ақпаратты «тасымалдаушы» қызметін дискеталар атқаратын. Кейіннен олардың орнын сыйымдылығы дискеталардан 500-700 есе жоғары компакт-дискілер басты. Қазіргі кезде дисктермен қатар, компьютердегі арнайы портқа жалғанып, орасан мол ақпаратты тасымалдауға мүмкіндік беретін құрылғылар қолданысқа кеңінен еніп кеткен.

Ақпарат жоғары деңгейдегі ақыл-ой қызметінің қатысуымен жасалған өнім ғана емес, нарықта белгілі бір бағасы бар, сұраныс пен ұсыныс заңдылығына бағынатын тауар болып саналады. Халықаралық ақпарат нарығы дүниежүзілік шаруашылықтың ірі, ұдайы дамып келе жатқан бөлігі болып табылады. Ақпараттық нарықтың бес негізгі секторын ажыратады (1-сурет).

*1-сурет.* **Ақпарат нарығының құрылымы**

Бұл нарық арқылы бүкіл адамзаттың ақыл-ой еңбегі өнімдерінің (ғылыми, техникалық, экономикалық, мәдениет, білім және т.б.) басым бөлігі таратылады. Ақпарат индустриясының аса маңызды аймақтары қатарына АҚШ, Батыс Еуропа, Жапония, жаңа индустриялық елдер жатады. Мысалы, АҚШ аумағында ақпараттық индустрия қызметінің 95%-дан астамы «тұтынылады». Ақпараттық қызмет көрсету саласында жұмыс істейтіндердің жұмыс орнында да үлкен өзгерістер жүруде: қазіргі кезде қызметкерлердің қашықтан еңбек етуі, ақпараттық қызмет көрсетудің тарамдалған жүйелерін жасау мүмкіндіктері пайда болды.

Сауда мен қаржылық алмасулардың дамуына байланысты біз ғаламдануды экономикалық және қаржылық құбылыс деп санаймыз. Алайда, ол тауарлардың, қызметтердің немесе капиталдың қозғалысына қарағанда әлдеқайда кең өрісті қамтиды. Жаһанданудың кейбір мысалдары оның тұжырымдамалық картасын анықтауға мүмкіндік береді:

*Экономикалық жаһандану:* бұл корпорациялар немесе трансұлттық субъектілердегі сауда жүйелерінің дамуы;

*Қаржылық жаһандану:* халықаралық қаржы және ақша алмасуымен жаһандық қаржы жүйесімен байланысты дамиды. Мысалы, қор нарықтары ғаламдық қаржы орталықтары әлемнің керемет үлгісі болып табылады, өйткені бір қор нарығының құлдырауы басқа нарықтарға, сондай-ақ тұтастай экономикаға теріс әсер етеді.

*Мәдени жаһандану:* мәдениеттердің өзара байланысын білдіреді, нәтижесінде халықтар басқа ұлттардың ұстанымдарын, сенімдері мен «костюмдерін» қабылдап, ерекше мәдениетін бірегей, жаһанданған супермәдениеттің пайдасына жоғалтады;

*Саяси жаһандану:* БҰҰ немесе ДДСҰ сияқты халықаралық ұйымдардың дамуы мен өсіп келе жатқан ықпалы үкіметтердің өзара халықаралық деңгейдегі шекарасын жояды.

*Әлеуметтік жаһандану:* оқиғалардың ақпарат әлеміндегі дифференциациясы мен олардың салдары, өзара байланысы мен өзара тәуелділігі – адамдарды, әр түрлі қоғамдарды араластырып, біріктіреді;

*Технологиялық жаһандану:* Facebook, Instagram, Skype немесе Youtube сияқты платформалар арқылы сандық әлемнің күші арқасында миллиондаған адамдар бір-бірімен байланысады және әрекеттеседі.

*Географиялық жаһандану:* бұл үнемі өзгеріп отыратын әлемнің әртүрлі аймақтарының жаңа ұйымы мен иерархиясы. Сонымен қатар, қарапайым және қолжетімді болған көлік пен рейстермен, талап етілетін визалары бар бірнеше елдерді қоспағанда, әлем бойынша ешқандай шектеусіз саяхаттауға болады;

*Экологиялық жаһандану:* Жер планетасын біртұтас ғаламдық субъект ретінде қарастыру идеясын түсіндіреді - бұл барлық қоғамдарды қорғауға тиісті ортақ игілік, өйткені ауа-райы бәріне әсер етеді және біз бәріміз бірдей қоршаған ортаның бір бөлшегіміз.

**Covid-19 және жаһандану.** Пандемия жаһанданудың жаңа толқынын тудырды, бірақ соңғы мәліметтер мен болжамдар бұл процесті «баяулатқан» күш ретінде сипаттайды. Дағдарыс және денсаулық сақтаудың қажетті шаралары қазіргі тарихтағы халықаралық ағындардың ең үлкен және тез төмендеуіне әкелді. 2020-жылғы көрсеткіштер тауар айналымының 32%-тен 13-ке қысқарғанын, тікелей шетелдік инвестициялардың 40%-тен 30-ға және халықаралық авиакомпаниялар жолаушыларының саны 80%-тен 44-ке қысқарғанын көрсетті. Бұл сандар жаһанданудың соңғы жетістіктерінің айтарлықтай төмендегенін көрсетеді, бірақ олар халықаралық нарықтық интеграцияның түбегейлі құлдырауын білдірмейді.

Болжамдар пандемия бақылауға алынған кезде халықаралық ағындар қайтадан көтеріле бастайды деп болжайды. Осылайша, 2020 жыл жаһанданудың көптеген көрсеткіштері үшін төмен нүкте болуы мүмкін. Бірақ құлау қаншалықты терең болады? Жаһандық ағындардың қалпына келуін қаншалықты тез күтуге болады? Болашақ ағын модельдері бұрынғыдан қалай ерекшеленуі мүмкін? Көшбасшылар жаһандану траекториясының бес негізгі қозғаушы күшіне назар аудара отырып, өз компаниялары үшін болашақ пен практикалық салдарлар туралы түсінік таба алады:

1. Жаһандық өсу модельдерін есепке алу. Мұнда негізгі сабақ халықаралық ағындар макроэкономикалық циклдерге байланысты күрт өзгереді. Жақсы уақытта олар әдетте ЖІӨ-ге қарағанда тез өседі, ал жаман уақытта олар да тез төмендейді, өйткені адамдар мен фирмалар шекаралардың артында жасырылады.

Бұл жолы тұрақты өсуді пандемия нақты бақылауға алынғаннан кейін ғана қалпына келтіруге болады. Есіңізде болсын, жаһандану экономикалық өсу мен денсаулыққа да күшті үлес қоса алады. Жаһандық DHL байланыс индексі бойынша жоғары балл жинаған елдер, әдетте, жылдам экономикалық өсуді көрсетеді. Экономикалық даму деңгейлерін статистикалық бақылаудан кейін де байланысы жоғары елдер жұқпалы аурулардың өршуіне, ішінара Денсаулық сақтау жүйелеріне байланысты осал емес екендігі туралы кейбір дәлелдер бар.

Бұл дегеніміз, әлемдік бизнес көшбасшылары аурулардың тенденциялары мен экономикалық деректерді бақылаудан асып түсуі мүмкін — олар Денсаулық сақтау, экономикалық өсу және халықаралық ынтымақтастыққа үлес қоса отырып, тепе-теңдікті теріс кері байланыстан оңға ауыстыруға көмектеседі.

2. Жеткізу тізбегі саясаты күн тәртібінде бірінші орынға шықты және тәсілдерді өзгерту сауда құрылымын және тікелей шетелдік инвестициялар ағындарын өзгертуі мүмкін. Жаһандануға қатысты негізгі пікірталас - бұл қайта құрумен салыстырғанда артықтық. Компаниялар мен елдер халықаралық әртараптандыру кезінде үлкен қауіпсіздікке ұмтыла ма, әлде олар ішкі өзін-өзі қамтамасыз етуге тырысады ма? Экономикалық логика әрдайым бірінші қажеттіліктің ұлттық қорларымен үйлескенде бірінші тәсілді қолдайды, бірақ саясат кейде екіншісіне мәжбүр етеді.

Нью-Йорк университетінің профессоры Стерн Панкадж Гемаваттың зерттеуі Денсаулық сақтау немесе ұлттық қауіпсіздік қажеттіліктерін өндіру, жеке сатып алушыларға емес, Үкіметке сату және саладағы ішкі жұмыс күшінің саны сияқты саяси сезімтал салалардың бірнеше сипаттамаларын көрсетеді.

1. Супер державалар арасындағы байланыс пен олардың нәзіктігі халықаралық іскерлік ортаны Covid-19-ға дейін тұрақсыздандырды, ал пандемия күрделіліктің жаңа деңгейлерін анықтады. Бұл пандемияға қарсы күресті идеологиялық бәсекелестіктің тағы бір аренасы ретінде енгізе отырып, мемлекеттік биліктің едәуір кеңеюіне әкелді. Мұндай жағдайларда компаниялардың үшін қандай нарықтарға басымдық беру керек және қандай жеткізу базаларын дамыту туралы шешім қабылдау үшін бұрынғыдан да маңызды болады. Көптеген адамдар Covid-19 Қытайда, Америка Құрама Штаттарында және Еуропада шоғырланған бәсекелес блоктармен әлемдік экономиканың аймақтық бөлінуін тездетеді деп болжады. Халықаралық ағындардың көп бөлігі қазірдің өзінде аймақтарда жүзеге асырылуда және соңғы бірнеше жылда қысқа қашықтықтағы сауда алыс қашықтықтағы саудадан жылдам өскен жоқ. Аймақтық әлемнің мүмкіндігіне дайын болу керек, бірақ оған сенбеңіз.
2. Электрондық коммерцияны, бейнеконференцияларды және роботтарды енгізу сияқты үздіксіз технологиялық өзгерістерге Covid-19 себеп болды. Пандемияға дейін көптеген адамдар жаңа технологиялар жаһандық ағындарды қалай азайтуға болатынына назар аударды, мысалы, шетелдегі арзан жұмыс күшін өз үйіндегі роботтармен алмастыратын өндірушілердің көмегімен. Бірақ пандемиядан туындаған көптеген ауысулар протекционистік саясатпен қамтылмаса, жаһандануды күшейтуі мүмкін. Трансшекаралық электрондық коммерция экспорттық мүмкіндіктерді кеңейтеді, әсіресе шағын компаниялар үшін. Қашықтан жұмыс істеуге мәжбүр болған эксперименттер, оффшорға көбірек қызметтерді аударуды ынталандыруы мүмкін. Тіпті 3D басып шығару кейде сауда көлемінің азаюына емес, ұлғаюына әкеледі.

5. Жаһандану туралы қоғамдық пікір Covid-19-ға байланысты тағы бір жағымсыз өзгерісті қабылдауы мүмкін, бұл жақында жүргізілген сауалнамаларда хабарланған сауда мен иммиграцияға күтпеген күшті қолдауды азайтады. Халықаралық сапарлардың көбеюі жұқпалы аурулардың таралуын тездетеді, ал экономикалық стресс сауда протекционизміне шақыруды күшейтуі мүмкін. Тиімді қоғамдық денсаулық сақтау стратегиялары жаһандану жолында тұрақты кедергілерді қажет етпесе де, ұлтшыл саясаткерлер жаһандануға қарсы іс-қимылды күшейту үшін пандемия мен халықаралық үйлестірудің сәтсіздіктерін көрсетеді.

Клиенттер мен қызметкерлер корпоративті көшбасшылардан әлеуметтік мәселелер бойынша белгілі бір позицияны алады деп күтеді, бұл жаһандану туралы қоғамдық пікірді басқарудың ықтимал проблемасына айналдырады. Жаһандануға қарсы және капитализмге қарсы қозғалыстардың араласуы Трансұлттық корпорациялардың басшылары Ұлттық айырмашылықтарға қарамастан, қоғам мен Үкіметтің өзара әрекеттесуінің ерекше проблемасына тап болады. Фактілерге назар аудару, теңсіздікке сезімталдықты арттыру және нақты экономикалық салымдарға назар аудару жаһандану туралы пікірталасты қолдауға көмектеседі.

Қорытындылай келе, Covid-19 жаһандану жағдайында "дағдарысты жеңу емес, бұрылыс" сияқты көрінеді. Халықаралық ағындар күрт төмендеуде, бірақ жаһандану — және жаһандануға қарсы тұру — бизнес үшін мүмкіндіктер мен қиындықтар туғызады. Жаһанданудың болашағының қозғаушы күштеріне мұқият назар аудару компанияларға жаһандану сілкінісі жағдайында өсуге және тіпті олардан пайда табуға көмектеседі. Ішінара байланысты ұлттық экономикалардың тұрақсыз әлемі көпұлтты фирмаларды басқаруды қиындатса да, жаһандық стратегияның мүмкіндіктерін кеңейтеді.

Пайдаланылған дереккөздер:

1. Орысша-қазақша түсіндірме сөздік: Педагогика / О 74 Жалпы редакциясын басқарған э.ғ.д., профессор Е. Арын - Павлодар: "ЭКО" ҒӨФ. 2006. - 482 б.
2. Биекенов К., Садырова М. Әлеуметтанудың түсіндірме сөздігі. — Алматы: Сөздік-Словарь, 2007. — 344 бет.
3. Информационное общество: Информационные война. Информационное управление. Информационная безопасность/ Под красный. М.А. Вуса. -СПб., 1999.
4. Саяси түсіндірме сөздік. – Алматы, 2007.
5. Harvard Business Review. Will Covid-19 Have a Lasting Impact on Globalization? <https://hbr.org/2020/05/will-covid-19-have-a-lasting-impact-on-globalization>
6. http://intereconomy.ru/ - Әлемдік экономика туралы сайт